ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 57
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Υπουργείο Παιδείας, Θρησκευμάτων
και Αθλητισμού
Υπουργείο Ανάπτυξης
Υπουργείο Ψηφιακής Διακυβέρνησης
Οργανισμοί - Λοιποί Φορείς
ΥΠΟΥΡΓΕΙΟ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Αριθμ. 124305/Α2
Συγκρότηση συλλογικού οργάνου διενέργειας
του ανοιχτού δημόσιου διεθνή διαγωνισμού για
την ανάθεση εκπόνησης της «Μελέτης επισκευής του Ιστορικού Αρχείου Κρήτης ΙΑΚ Χανίων».
Ο ΥΠΗΡΕΣΙΑΚΟΣ ΓΡΑΜΜΑΤΕΑΣ
ΤΟΥ ΥΠΟΥΡΓΕΙΟΥ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
2. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών -Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
3. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών (Α’ 131).
5. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
6. Τις διατάξεις της παρ. 2 του άρθρου 37, του ν. 4622/
2019 «Επιτελικό κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και
της κεντρικής δημόσιας διοίκησης» (Α’ 133).
7. Την υπό στοιχεία 135821/Γ1/2.11.2022 απόφαση
του Υπουργού Παιδείας και Θρησκευμάτων «Διορισμού
Υπηρεσιακού Γραμματέα στο Υπουργείο Παιδείας και
Θρησκευμάτων» (Υ.Ο.Δ.Δ. 1042).
8. Την υπό στοιχεία 156347/Υ1/16.12.2022 απόφαση του Υπουργού Παιδείας και Θρησκευμάτων «Ορι-
σμού κατηγοριών δαπανών με διατάκτη τον Υπουργό
ή άλλο όργανο και ορισμός αποφαινόμενου οργάνου
στο Υπουργείο Παιδείας και Θρησκευμάτων» (Β’ 6461).
9. Τις διατάξεις του ν. 4412/2016 «Δημόσιες Συμβάσεις
Έργων, Προμηθειών και Υπηρεσιών (προσαρμογή στις
Οδηγίες 2014/24/ΕΕ και 2014/25/ΕΕ)» (Α’ 147), ιδίως το
άρθρο 221.
10. Τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες
επείγουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α’ 176), και ιδίως το Κεφάλαιο Β του εδαφίου 2 της παρ. 1
του άρθρου 21.
11. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131), και ιδίως
την περ. δ της παρ. 6 του άρθρου 7.
12. Τον Κώδικα Διοικητικής Διαδικασίας (ν. 2690, Α’ 45)
και ειδικότερα το άρθρο 13.
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 57/26.01.2024
13. Τις διατάξεις του ν. 4024/2011 «Συνταξιοδοτικές
ρυθμίσεις, ενιαίο μισθολόγιο - βαθμολόγιο, εργασιακή
εφεδρεία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής 2012-
2015» (Α’ 226) και ειδικότερα το άρθρο 26.
14. Την υπό στοιχεία ΔΙΣΚΠΟ/Φ.18/οικ.21508/4.11.2011
απόφαση του Υπουργού Διοικητικής Μεταρρύθμισης και
Ηλεκτρονικής Διακυβέρνησης «Διενέργεια της διαδικασίας κληρώσεως για τον ορισμό μελών των συλλογικών ορ-
γάνων της διοίκησης για τη διεξαγωγή δημόσιων διαγωνισμών ή την ανάθεση ή την αξιολόγηση, παρακολούθηση,
παραλαβή προμηθειών, υπηρεσιών ή έργων» (Β’ 2540).
15. Την υπό στοιχεία ΔΙΣΚΠΟ/Φ18/οικ.21526/
4.11.2011 εγκύκλιο του Υπουργείου Διοικητικής Μεταρρύθμισης και Ηλεκτρονικής Διακυβέρνησης «Συγκρότη-
ση συλλογικών ομάδων της διοίκησης και ορισμός των
μελών τους με κλήρωση (άρθρο 26 του ν. 4024/2011)».
16. Την υπό στοιχεία ΔΙΣΚΠΟ/1.18/ΟΙΚ.21700/
19.9.2012 (ΑΔΑ: Β4Θ0Χ-ΖΕ2) εγκύκλιο του Υπουργείου
Διοικητικής Μεταρρύθμισης και Ηλεκτρονικής Διακυβέρνησης «Εφαρμογή του άρθρου 26 του ν. 4024/2011
«Συγκρότηση συλλογικών οργάνων της διοίκησης και
ορισμός των μελών τους με κλήρωση».
17. Την υπό στοιχεία 66212/Α2/13.6.2023 (ΑΔΑ:
96Π46ΜΤΛΗ-ΑΔΒ) απόφαση του Υπηρεσιακού Γραμματέα ΥΠΑΙΘΑ Τροποποίηση της απόφασης Έγκρισης
Τευχών Διαγωνισμού για την ανάθεση εκπόνησης της
Μελέτης του θέματος.
18. Την ανάγκη συγκρότησης συλλογικού οργάνου διενέργειας του ανοιχτού δημόσιου διεθνή διαγωνισμού
για την ανάθεση εκπόνησης της Μελέτης του θέματος.
19. Το υπό στοιχεία 65101/Α2/9.6.2023 έγγραφο του
Προϊσταμένου Διευθύνουσας Υπηρεσίας προς το Τεχνικό Επιμελητήριο Ελλάδος για ορισμό ενός τακτικού και
ενός αναπληρωματικού μέλους, στην Επιτροπή διενέργειας του Διαγωνισμού για την ανάθεση εκπόνησης της
Μελέτης του θέματος.
20. Το υπ’ αρ. 69662/22.6.2023 έγγραφο του Τεχνικού
Επιμελητηρίου Ελλάδος για τον ορισμό τακτικού και αναπληρωματικού μέλους, στην Επιτροπή διενέργειας του
Διαγωνισμού για την ανάθεση εκπόνησης της Μελέτης
του θέματος.
21. Την από 24.5.2023 (αριθμ.πρωτ. 348/ΔΤΥ) Γνωστοποίηση Δημόσιας Κλήρωσης για τη συγκρότηση συλ-
λογικού οργάνου διενέργειας του ανοιχτού δημόσιου
διεθνή διαγωνισμού για την ανάθεση εκπόνησης της
Μελέτης του θέματος.
22. Το από 14.9.2023 Πρακτικό Δημόσιας Κλήρωσης
για τη συγκρότηση συλλογικού οργάνου διενέργειας του
ανοιχτού δημόσιου διεθνή διαγωνισμού για την ανάθεση
εκπόνησης της Μελέτης του θέματος.
23. Την υπό στοιχεία 115348/Β8/16.10.2023 (ΑΔΑ:
6ΟΖΞ46ΝΚΠΔ-63Ξ) απόφαση δέσμευσης πίστωσης.
24. Το ενδοϋπηρεσιακό σημείωμα της Διεύθυνσης
Τεχνικών Υπηρεσιών του Υ.ΠΑΙ.Θ.Α., με αριθμό 649/
19.10.2023 και θέμα «Εισήγηση του άρθρου 24 του
ν. 4270/2014».
25. Το έγγραφο του Τμήματος Γ’ - Κατάρτισης Εισηγήσεων Δημοσιονομικών Επιπτώσεων (άρθρου 24, παρ. 5ε του
ν. 4270/2014) της Διεύθυνσης Τακτικού Προϋπολογισμού
και ΜΠΔΣ της Γενικής Διεύθυνσης Οικονομικών Υπηρεσιών του Υ.ΠΑΙ.Θ.Α., με υπό στοιχεία Φ.1/Γ/658/119732/
Β1/24.10.2023 και θέμα «Εισήγηση του άρθρου 24 του
ν. 4270/2014 (Α’ 143) για την έκδοση υπουργικής απόφασης «Συγκρότηση συλλογικού οργάνου διενέργειας του
ανοιχτού δημόσιου διεθνή διαγωνισμού για την ανάθεση
εκπόνησης της “Μελέτης επισκευής του Ιστορικού Αρχείου Κρήτης ΙΑΚ Χανίων”», αποφασίζουμε:
Τη συγκρότηση συλλογικού οργάνου διενέργειας του
ανοιχτού δημόσιου διεθνή διαγωνισμού για την ανάθεση εκπόνησης της «Μελέτης επισκευής του Ιστορικού
Αρχείου Κρήτης ΙΑΚ Χανίων», ως εξής:
1. Λιλιάνα Νασόι του Κωνσταντίνου (ΑΔΤ.: ΑΝ118347),
Μηχανολόγος Μηχανικός, υπάλληλος του Τμήματος Α’
Μελετών της Διεύθυνσης Τεχνικών Υπηρεσιών, ως πρόεδρος, με αναπληρώτρια την Τρισεύγενη Μαρώση του
Σωτηρίου (ΑΔΤ: ΑΒ500725), Μηχανολόγο Μηχανικό,
υπάλληλο του Τμήματος Α’ Μελετών της Διεύθυνσης
Τεχνικών Υπηρεσιών.
2. Πηνελόπη Νούκου του Αθανασίου (ΑΔΤ: Ρ574679),
Πολιτικός Μηχανικός, υπάλληλος του Τμήματος Α’ Μελετών της Διεύθυνσης Τεχνικών Υπηρεσιών, ως μέλος, με
αναπληρώτρια την Βασιλική Κουμούλη του Δημητρίου
(ΑΔΤ: ΑΙ582125), Αγρονόμο και Τοπογράφο Μηχανικό,
υπάλληλο του Τμήματος Α’ Μελετών της Διεύθυνσης
Τεχνικών Υπηρεσιών.
3. Καραϊνδρου Θάλεια του Γεωργίου (ΑΔΤ: Ι347818), Αρχιτέκτων Μηχανικός, μέλος του ΤΕΕ, ως μέλος, με αναπληρώ-
τρια την Παπαδοπούλου Γαρυφαλλιά Νίκη του Κωνσταντίνου (ΑΔΤ: Φ044595), Αρχιτέκτων Μηχανικό, μέλος του ΤΕΕ.
Χειριστής του ηλεκτρονικού διαγωνισμού ορίζεται
ο Αγγελιδάκης Παναγιώτης, Ηλεκτρονικός Μηχανικός,
υπάλληλος του Τμήματος Α’ Μελετών της Διεύθυνσης
Τεχνικών Υπηρεσιών.
Η συγκροτούμενη επιτροπή θα λειτουργήσει εντός
του κανονικού ωραρίου εργασίας της Υπηρεσίας ή/και
σε χρόνο που καλύπτεται από υπερωριακή απασχόληση
και δεν θα καταβληθεί αμοιβή ή αποζημίωση στα μέλη
τους, με εξαίρεση τον εκπρόσωπο του Τεχνικού Επιμελητηρίου της Ελλάδας (TEE) και τον αναπληρωτή του
για τους οποίους θα οριστεί αποζημίωση ως ιδιώτες, το
ύψος της οποίας θα καθοριστεί με έκδοση υπουργικής
απόφασης του Υπουργού Παιδείας, Θρησκευμάτων και
Αθλητισμού κατά τα οριζόμενα στις διατάξεις της παρ. 1
του ν. 4354/2015 όπου ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 31 Οκτωβρίου 2023
Ο Υπηρεσιακός Γραμματέας
ΙΩΑΝΝΗΣ ΒΛΑΣΣΗΣ
Ι
ΥΠΟΥΡΓΕΙΟ ΑΝΑΠΤΥΞΗΣ
Με την υπ’ αρ. 4322/19.1.2024 απόφαση του Υπουργού Ανάπτυξης, που εκδόθηκε σύμφωνα με την παρ. 4
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 57/26.01.2024
του άρθρου 47 του ν. 4622/2019, αίρεται, από 1.2.2024,
η απόσπαση σε προσωρινή ομοιόβαθμη θέση συνεργάτη στο ιδιαίτερο γραφείο του Υπουργού Ανάπτυξης
Κωνσταντίνου Σκρέκα της Ζέππου Αντωνίας του Δημητρίου (ΑΔΤ: ΑΙ 681967), μόνιμης υπαλλήλου του κλάδου
ΠΕ Διοικητικού - Οικονομικού, ειδικότητας Διοικητικού Οικονομικού, με βαθμό Α’ του Δήμου Ελευσίνας.
Ο Υπουργός
ΚΩΝΣΤΑΝΤΙΝΟΣ ΣΚΡΕΚΑΣ
Ι
ΥΠΟΥΡΓΕΙΟ
ΨΗΦΙΑΚΗΣ ΔΙΑΚΥΒΕΡΝΗΣΗΣ
Με την υπό στοιχεία ΓΔΟΔΥ/ΔΔΥ/54/18.1.2024 κοινή
απόφαση της Υπουργού Εσωτερικών και του Υπουργού
Ψηφιακής Διακυβέρνησης η οποία εκδόθηκε σύμφωνα με
τις διατάξεις των άρθρων 13, 45-48 και 76 του ν. 4622/2019
«Επιτελικό Κράτος: οργάνωση, λειτουργία και διαφάνεια
της Κυβέρνησης, των κυβερνητικών οργάνων και της
κεντρικής δημόσιας διοίκησης» (Α’ 133), της παρ. 3 του
άρθρου 5 του ν. 2303/1995 «Πληρωμή αποδοχών δημοσίων υπαλλήλων μέσω τραπεζικού συστήματος και άλλες
διατάξεις (Α’ 80), του κεφαλαίου Β’ του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών μεταρρυθμίσεων» (Α’ 176), τις διατάξεις των άρθρων 5 και 23
του ν. 5026/2023 «Υποβολή των δηλώσεων περιουσιακής
κατάστασης (πόθεν έσχες) και οικονομικών συμφερόντων Ρυθμίσεις για την ενίσχυση της Ευρωπαϊκής Εισαγγελίας -
Λοιπές επείγουσες ρυθμίσεις» (Α’ 45) και του π.δ. 79/2023
«Διορισμός Υπουργών, Αναπληρωτών Υπουργών και
Υφυπουργών» (Α’  131), αποσπάται από 18.1.2024,
η Μαρία Γεωργίου του Θεολόγου (Α.Δ.Τ.: ΑΖ 532546), υπάλληλος με σχέση εργασίας Ιδιωτικού Δικαίου Αορίστου Χρό-
νου, κλάδου/ειδικότητας ΠΕ Διοικητικού - Οικονομικού, με
Α’ Βαθμό, του Δήμου Νέας Σμύρνης, στο Ιδιαίτερο Γραφείο
του Γενικού Γραμματέα Πληροφοριακών Συστημάτων και
Ψηφιακής Διακυβέρνησης του Υπουργείου Ψηφιακής Διακυβέρνησης, Αναγνωστόπουλου Δημοσθένη.
Η απόσπαση λήγει αυτοδίκαια με την κατά οποιονδήποτε τρόπο λήξη της θητείας του ανωτέρω Γενικού
Γραμματέα.
Ο χρόνος απόσπασης λογίζεται για κάθε συνέπεια, ως
χρόνος πραγματικής υπηρεσίας στη θέση που η αποσπώμενη υπάλληλος κατέχει οργανικά.
Οι κάθε είδους αποδοχές και ασφαλιστικές εισφορές
της υπαλλήλου για το χρόνο της απόσπασης βαρύνουν
τον φορέα υποδοχής.
Η υπάλληλος υποχρεούται σε υποβολή Δήλωσης
Περιουσιακής Κατάστασης και Δήλωσης Οικονομικών
Συμφερόντων μέσα σε ενενήντα (90) ημέρες από την
απόκτηση της Ιδιότητας (αρχική δήλωση). Τα μετέπειτα
έτη, η δήλωση υποβάλλεται κάθε χρόνο κατά το διάστημα της θητείας, της άσκησης της δραστηριότητας ή της
διατήρησης της ιδιότητας και για δύο (2) έτη, μετά από
την απώλεια ή τη λήξη της, εντός αποκλειστικής προθεσμίας τριών (3) μηνών μετά τη λήξη της προθεσμίας
υποβολής της δήλωσης φορολογίας εισοδήματος.
(Αρ. βεβ. ΓΔΟΔΥ Υπουργείου Ψηφιακής Διακυβέρνησης: 110/18.01.2024).
Με εντολή Υπουργού Εσωτερικών
Η Προϊσταμένη της Διεύθυνσης
Προσωπικού Τοπικής Αυτοδιοίκησης
ΑΦΡΟΔΙΤΗ ΔΙΑΜΑΝΤΟΠΟΥΛΟΥ
Ο Υπουργός
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
Ι
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΕΡΙΦΕΡΕΙΑΚΗ ΕΠΙΤΡΟΠΗ
ΔΥΤΙΚΗΣ ΜΑΚΕΔΟΝΙΑΣ
Αριθμ. απόφ. 7
Συγκρότηση Επιτροπής Διαγωνισμού του Έργου:
«Υποδομές για την Ενίσχυση της Επιχειρηματικότητας στην Π.Ε. Καστοριάς - Δήμος Καστοριάς -
Β’ φάση», προϋπολογισμού 7.320.000,00 € με
Φ.Π.Α.
Η ΠΕΡΙΦΕΡΕΙΑΚΗ ΕΠΙΤΡΟΠΗ
ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» και συγκεκριμένα το
άρθρο 221.
2. Τον ν. 3852/2010 (Α’ 87) και ιδίως τα άρθρα 175Α
και 176 αυτού.
3. Τον ν. 4782/2021 που αφορά τροποποιήσεις «Δημόσιων Συμβάσεων Έργων, Προμηθειών και Υπηρεσιών».
4. Την υπό στοιχεία ΔΝΣ/61034/ΦΝ 466/4-12/2017
απόφαση του Υπουργού Υποδομών και Μεταφορών
«Κατάρτιση, τήρηση και λειτουργία του Μητρώου μελών
επιτροπών διαδικασιών σύναψης δημοσίων συμβάσεων
έργων, μελετών και παροχής τεχνικών και λοιπών συναφών επιστημονικών υπηρεσιών (Μη.Μ.Ε.Δ.) της παρ. 8.
του άρθρου 221 του ν. 4412/2016» (Β’ 4841).
5. Τις διατάξεις των άρθρων 7 και 9 του ν. 3469/2006
(Α’ 131).
6. Την υπ’ αρ. 76441/2.8.2022 υπουργική απόφαση για
τον «Καθορισμό αποζημίωσης των μελών των γνωμοδοτικών οργάνων του άρθρου 221 του ν. 4412/2016 (Α’  147)
που συγκροτούνται στο πλαίσιο διαδικασιών ανάθεσης
δημόσιων συμβάσεων». Την υποχρέωση δημοσίευσης
στο τεύχος Υ.Ο.Δ.Δ. των πράξεων σύστασης και συγκρότησης κάθε είδους επιτροπών, συμβουλίων, ομάδων
εργασίας και συναφών οργάνων γνωμοδοτικής ή άλλης αρμοδιότητας, εφόσον τα μέλη τους θα λαμβάνουν
οποιουδήποτε είδους αμοιβή ή αποζημίωση, καθώς και
οι αποφάσεις καθορισμού των πάσης φύσεως μισθών,
αμοιβών και αποζημιώσεων των προσώπων αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 57/26.01.2024
7. Την υπ’ αρ. 7/15.1.2024 (Πρακτικό 1ο ΑΔΑ:6ΙΡΧ7ΛΨ9Β9) απόφαση της Περιφερειακής Επιτροπής που αφορά
τη ακύρωση της υπ’ αρ. 1318/23 απόφασης (πρακτικό
43ης/22.8.2023) της Οικονομικής Επιτροπής Π.Δ.Μ. και
έγκριση της νέας Επιτροπής Διαγωνισμού του έργου:
«ΥΠΟΔΟΜΕΣ ΓΙΑ ΤΗΝ ΕΝΙΣΧΥΣΗ ΤΗΣ ΕΠΙΧΕΙΡΗΜΑΤΙΚΟΤΗΤΑΣ ΣΤΗΝ Π.Ε. ΚΑΣΤΟΡΙΑΣ - ΔΗΜΟΣ ΚΑΣΤΟΡΙΑΣ -
Β’ ΦΑΣΗ», προϋπολογισμού 7.320.000,00 € με Φ.Π.Α.,
αποφασίζει:
Τη συγκρότηση της νέας επιτροπής διαγωνισμού του
έργου: «Υποδομές για την Ενίσχυση της Επιχειρηματικότητας στην Π.Ε. Καστοριάς - Δήμος Καστοριάς - Β’ φάση»,
προϋπολογισμού 7.320.000,00 € με Φ.Π.Α., λόγω κωλυμάτων που προέκυψαν στα μέλη της, όπως παρακάτω:
Τακτικά μέλη:
1. Πνευμονίδης Ιωάννης του Κωνσταντίνου, Ηλεκτρολόγος Μηχανικός Τ.Ε., υπάλληλος της Δ.Τ.Υ. Π.Ε. Καστο-
ριάς, με Α.Δ.Τ. ΑΒ712999,
2. Ευσταθιάδου Χρυσούλα του Χρήστου, Πολιτικός
Μηχανικός Τ.Ε., υπάλληλος της Δ.Τ.Υ. Π.Ε. Καστοριάς, με
Α.Δ.Τ. ΑΕ341652,
3. Κασκίτσης Θεόδωρος του Μιλτιάδη, Αρχιτέκτονας
Μηχανικός Π.Ε. Α’, Προϊστάμενος Τ.Ω.Ε.Μ. της Δ.Τ.Υ. Π.Ε.
Καστοριάς, με Α.Δ.Τ. ΑΟ722690,
Αναπληρωματικά μέλη:
1. Δόλλας Χαράλαμπος του Νικολάου, Πολιτικός
Μηχανικός Π.Ε. Α’, Προϊστάμενος Τ.Ε.Ε.Δ.Π. της Δ.Τ.Υ.
Π.Ε. Καστοριάς, με Α.Δ.Τ. ΑΡ328471,
2. Γραμμένου Αρετή του Ευαγγέλου, Ηλεκτρολόγος
Μηχανικός Π.Ε. Α’, υπάλληλος της Δ.Τ.Υ. Π.Ε. Καστοριάς,
με Α.Δ.Τ. Χ379455,
3. Πολυχρονόπουλος Ιωάννης του Στεργίου, Μηχανολόγος Μηχανικός Τ.Ε. Α’, Προϊστάμενος τμήματος
Αμαξοστασίου της Δ.Τ.Υ. Π.Ε. Καστοριάς, με Α.Δ.Τ.
ΑΡ327997.
Οι πιστώσεις για την αποζημίωση της επιτροπής θα
βαρύνουν τον ΚΑΕ 072/0515.01.01 του προϋπολογισμού
οικ. Έτους 2024 της Π.Ε. Καστοριάς.
Η θητεία των μελών της Επιτροπής θα ισχύει ως την
λήξη των διαδικασιών του διαγωνισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 15 Ιανουαρίου 2024
Ο Πρόεδρος
ΛΥΣΣΑΝΔΡΟΣ ΜΕΤΑΞΑΣ

[Source: 20241400057.pdf | Tokens: 13808]